**NOTA INFORMATIVĂ**

**la proiectul de lege pentru abrogarea Legii nr.1070-XIV din 22 iunie 2000privind aprobarea Nomenclatorului specialităților pentru pregătirea cadrelor în instituțiile de învățământ superior și mediu de specialitate**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Prezenta inițiativă legislativă a fost propusă de Comisia cultură, educație, cercetare, tineret, sport și mass-media a Parlamentului Republicii Moldova în scopul respectării prevederilor Legii nr. 100/2017 cu privire la actele normative și abrogarea actelor normative ce sunt în vigoare și au devenit inaplicabile după adoptarea Codului educației nr. 152/2014. |
| **2**. **Condiţiile ce au impus elaborarea proiectului de act normativ şi finalităţile urmărite** |
| Proiectul respectiv are ca scop perfecționarea legislației, scoaterea din vigoare a Legii nr. 1070-XIV/2000 privind aprobarea Nomenclatorului specialităților pentru pregătirea cadrelor în instituțiile de învățământ superior și mediu de specialitate care nu corespunde cerințelor sociale de reglementare legală, precum și evitarea paralelismului legislativ. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de Hotărâre nu contravine legislației Uniunii Europene. |
| **4.** **Principalele prevederi ale proiectului şi evidenţierea elementelor noi** |
| Legea nr. 1070-XIV privind aprobarea *Nomenclatorului specialităților pentru pregătirea cadrelor în instituțiile de învățământ superior și mediu de specialitate* a fost adoptată la 22 iunie 2000 pentru a satisface necesitățile pieței muncii pentru perioada respectivă, precum și gestionarea mai eficientă a finanțelor publice de către sistemului educațional din țară. Ulterior, la 07.07.2005 a intrat în vigoare Legea nr. 142 privind aprobarea *Nomenclatorului domeniilor de formare profesională și al specialităților pentru pregătirea cadrelor în instituțiile de învățământ superior , ciclul I*.În contextul tendințelor de modernizare a sistemului de învățământ național, Ministerul Educației, Culturii și Cercetării a elaborat un nou Cod al educației, votat de Parlament la 7 iulie 2014. Această lege organică, axată pe organizarea, funcționarea și dezvoltarea sistemului educațional din Republica Moldova, a contribuit la reformarea sistemului de învățământ în conformitate cu rigorile sistemului educațional european. În art. 59 și art. 81 din Cod este prevăzută elaborarea de către Guvern a Hotărârii pentru aprobarea Nomenclatorului domeniilor de formare profesională și al specialităților. În acest context, Guvernul a adoptat Hotărârile cu privire la Nomenclatoarelepentru învățământ superior și mediu de specialitate, nr. 425/2015, nr. 853/2015 și nr. 482/2017. Actualmente, Legea nr.1070-XIV din 22.06.2000nu mai corespunde nevoilor funcționării sistemului național de pregătire a cadrelor de specialitate în toate domeniile de dezvoltare a tării, pierzându-și relevanța odată cu adoptarea *Nomenclatorului domeniilor de formare profesională şi al specialităţilor în învățământul superior*, aprobat prinHotărârea Guvernului nr. 482/2017, elaboratîn baza recomandărilor Clasificării Internaționale Standard a Educației (ISCED-F 2013), oferit de Comisia europeană în vederea implementării uniforme a cadrului normativ al formării profesionale atât la nivel terțiar (nivelul 6 ISCED), cât și nonterțiar (nivelul 5 ISCED). Drept urmare, Legea nr. 1070-XIV este desuetă și urmează să fie abrogată. |
| **5. Fundamentarea economico-financiară** |
| Implementarea prevederilor proiectului nu va necesita cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul respectiv nu necesită modificarea altor acte normative. |
| **7.** **Avizarea şi consultarea publică a proiectului** |
| In scopul respectării prevederilor Legii nr. 239/2008 privind transparenţa în procesul decizional, proiectul Hotărârii Guvernului pentru abrogarea Legii nr.1070-XIV din 22 iunie 2000privind aprobarea Nomenclatorului specialităților pentru pregătirea cadrelor în instituțiile de învățământ superior și mediu de specialitate este plasat pe pagina web oficială a Ministerul Educației, Culturii și Cercetării, compartimentul Transparenţa decizională: <https://mecc.gov.md/ro/content/modul-de-participare>  |
| **8.** **Constatările expertizei anticorupție** |
|  |
| **9.** **Constatările expertizei juridice** |
|  |

**Ministru Lilia POGOLȘA**

Doina Usaci, tel.: 022 233213